stanford-oval/wikipedia huggingface dataset:
18. maaliskuuta
Tapahtumia

37 – Rooman senaatti mitätöi Tiberiuksen testamentin ja julisti Caligulan hallitsijaksi.
1229 – Fredrik II, Pyhän saksalais-roomalaisen keisarikunnan hallitsija, julistautui Jerusalemin kuninkaaksi kuudennen ristiretken aikana.
1438 – Habsburgin Albrekt II Saksan kuninkaaksi.
1899 – Niin sanottu suuri lähetystö pyrki Pietarissa keisarin puheille jättääkseen tälle yli puolen miljoonan täysi-ikäisen suomalaisen vajaan kahden viikon aikana allekirjoittaman helmikuun manifestia vastustaneen kansalaisadressin. Keisari ei ottanut lähetystöä vastaan.
1909 – Einar Dessau käytti lyhytaaltolähetintä ensimmäisenä radioamatöörinä.
1913 – Kreikan Yrjö I salamurhattiin.
1922 – Mohandas Gandhi tuomittiin Intiassa kuudeksi vuodeksi vankeuteen kansalaistottelemattomuuden takia. Hän joutui viettämään vankilassa kaksi vuotta.
1925 – ”Kolmen osavaltion tornado” riehui Missourin, Illinoisin ja Indianan alueella surmaten 695 ihmistä.
1936 – Yrjö Väisälä löysi 1421 Esperanto -asteroidin.
1937 – Espanjan sisällissota: Espanjan tasavaltalaiset joukot voittivat italialaiset Guadalajaran taistelussa.
1938 – Meksiko kansallisti kaiken alueellaan ulkomaalaisomistuksessa olleen öljyalan.
1940 – Toinen maailmansota: Adolf Hitler ja Benito Mussolini tapasivat Brennersolassa Alpeilla ja sopivat liitosta (Akselivallat) Ranskaa ja Yhdistynyttä kuningaskuntaa vastaan.
1945 – Toinen maailmansota: 1 250 yhdysvaltalaista pommikonetta hyökkäsi Berliiniä vastaan.
1959 – Yhdysvaltain presidentti Dwight D. Eisenhowerin allekirjoittama laki hyväksyi Havaijin Yhdysvaltain osavaltioksi 21. elokuuta alkaen.
1962 – Ranska ja Algeria solmivat Algerian sodan päättäneen sopimuksen.
1965 – Kosmonautti Aleksei Leonov suoritti ensimmäisen avaruuskävelyn jättämällä Voshod 2 -avaruusaluksensa 12 minuutiksi.
1974 – Öljykriisi: suurin osa OPEC-maista lopetti viisi kuukautta kestäneen öljysaarron Yhdysvaltoja, Eurooppaa ja Japania vastaan.
1980 – Avaruustutkimus: Vostok-raketti räjähti lähtöalustallaan Neuvostoliitossa polttoainetäytön aikana, 50 ihmistä sai surmansa.
1989 – Egyptissä Kheopsin pyramidista löydettiin 4 400 vuotta vanha muumio.
1992 – Microsoft julkisti Windows 3.1 -käyttöjärjestelmän.
1992 – Suomen liittymishakemus jätettiin Euroopan yhteisöön, josta myöhemmin tuli Euroopan unioni.
2012 – Joachim Gauck valittiin Saksan liittopresidentiksi.
2015 – Terroristit hyökkäsivät Tunisian pääkaupungissa Tunisissa sijaitsevaan Bardon kansallismuseon. Ainakin 21 ihmistä kuoli iskussa.
Aiheesta muualla

Kuvia tai muita tiedostoja aiheesta 18. maaliskuuta Wikimedia Commonsissa
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Musiikkikoulu

Useimmat musiikkikoulut tarjoavat musiikinopetusta taiteen perusopetuksen yleisen tai laajan oppimäärän mukaisesti. Taiteen perusopetus perustuu lakiin (L 633/ 1998 ) ja on tavoitteellista tasolta toiselle etenevää opetusta. Näiden koulujen opetussuunnitelmat perustuvat opetushallituksen vahvistamiin opetussuunnitelmien perusteisiin. Kunta myöntää oppilaitoksille oikeuden antaa taiteen perusopetusta ja vahvistaa niiden opetussuunnitelmat sekä valvoo toiminnan toteuttamista.
Opetuksen sisältö

Musiikkikoulut voivat tarjota sekä klassisen että rytmimusiikki opetusta, joskin musiikkiopistoihin verrattuna rytmimusiikin tarjonta on yleisempää. Musiikkikoulujen opetus on tavoitteellista, mutta monet musiikkikoulut pyrkivät tarjoamaan harrastuksenomaista opetusta, jossa oppilaita ei testata tai karsita tasokokeilla. Musiikkikoulujen pyrkimyksenä on tarjota jokaiselle opetusta oman kiinnostuksen ja motivaation pohjalta. Usein musiikin teorian opetus on integroitu osaksi soitinopetusta, eikä teoriaa välttämättä opeteta erillisenä oppiaineena, jos toki erillisiä teoriatuntejakin on tarjolla. Myös ryhmä- ja bändiopetus on hyvin yleistä. Ryhmäopetuksen tarkoituksena on antaa oppilaille musiikin lisäksi yleisiä sosiaalisia valmiuksia sekä edistää tarkkaavaisuutta ja ryhmätyötaitoja.
Oppilaaksi ottaminen

Musiikkikouluihin ei useimmiten ole pääsykokeita vaan oppilaat saavat opiskelupaikan ilmoittautumisjärjestyksessä oppilaitoksen resurssien mukaan. Opetusta annetaan kaikenikäisille, myös aikuisille.
Ville Kela

Ville Kela Pekka ja Susi -yhtyeen rumpalina Nuorison taidetapahtumassa 1993.
Ville Kela (s. 1. tammikuuta 1975) on suomalainen muusikko. Kelan ja hänen veljensä, laulaja-lauluntekijä Anssi Kelan, muusikkoura alkoi vuonna 1986 Yhdeksäs hetki -yhtyeestä, joka tunnettiin myöhemmin nimellä Pekka ja Susi. Pekka ja Susi voitti rockin Suomen mestaruuden vuonna 1993. Yhtyeen hajottua 1999 Ville Kela on soittanut muun muassa Anssi Kelan taustayhtyeessä, Bilmossa sekä Aleksi Ojalan taustayhtyeessä. Hän on toiminut nykyään musiikin- ja maahanmuuttajaluokanopettajana Meritorin koulussa Espoossa.
Vuodesta 2008 lähtien Kela on soittanut rumpuja Durak-yhtyeessä.
Ville Kela on Pro Fide -yhtyeessä soittaneen Juha Kelan poika. Hän on naimisissa juontaja-toimittaja Eva Kelan kanssa.
20. marraskuuta

20. marraskuuta on gregoriaanisen kalenterin mukaan vuoden 324. päivä (325. päivä karkausvuonna). Vuodesta on jäljellä 41 päivää.
Nimipäivät

– suomalainen kalenteri: Jari, Jare, Jalmari
– suomenruotsalainen kalenteri: Hjalmar, Pontus
– ortodoksinen kalenteri: Riiko, Riku, Reijo, Kauko
– pohjoissaamenkielinen kalenteri: Jálbmár
– vanhemmissa kalentereissa: Amos, Jalmar, Lebrecht, Pontianus, Rembertus
Tapahtumia

284 – Diocletianus valittiin Rooman valtakunnan keisariksi.
1815 – Pariisin rauha päätti Napoleonin sodat.
1917 – Ukraina julistautui tasavallaksi.
1928 – Suomalaisten osakuntien kuraattorien muodostama lähetystö jätti valtioneuvostolle 3 014 ylioppilaan allekirjoittaman adressin, jossa pyydettiin valtiovaltaa viipymättä ryhtymään toimenpiteisiin Helsingin yliopiston suomalaistamiseksi. ”Niin kauan kuin Helsingin yliopisto ei ole suomenkielinen, niin kauan itse asiassa Suomen kansan vuosisatainen itsenäisyysajatus on lopullisesti toteuttamatta.”
1940 – Toinen maailmansota: Unkari, Romania ja Slovakia liittyivät Akselivaltoihin.
1943 – Tarawan taistelu alkoi. Se oli Yhdysvaltain armeijan suhteellisesti verisin taistelu Tyynellämerellä toisessa maailmansodassa.
1945 – Nürnbergin oikeudenkäynti 24 natsisotarikollista vastaan alkoi.
1945 –  Lakiesitys setelinvaihdosta annettiin Suomen eduskunnalle.
1947 – Yhdistyneen kuningaskunnan prinsessa Elisabet ja luutnantti Philip Mountbatten avioituivat Westminster Abbeyssä Lontoossa.
1959 – YK:n lapsen oikeuksien julistus hyväksyttiin.
1962 – Kuuban ohjuskriisi päättyi. Vastineena Neuvostoliiton päätökseen poistaa ohjuksensa Kuubasta Yhdysvaltain presidentti John F. Kennedy lopetti Kuuban saarron.
1985 – Microsoft julkaisi Windows-version 1.0.
1989 – YK:n lapsen oikeuksien sopimus hyväksyttiin.
1999 – Avaruustutkimus: Kiinan kansantasavalta laukaisi ensimmäisen Shenzhou-avaruusaluksensa.
2015 – Terrori-iskussa Radisson Blue -hotelliin Malin pääkaupungissa Bamakossa kuoli 21 ihmistä (hyökkääjät mukaan luettuina) ja 170 ihmistä otettiin panttivangeiksi.
Kuolleita

1316 – Juhana I, Ranskan kuningas (s. 1316)
1559 – Frances Grey, Lady Jane Greyn äiti (s. 1517)
1882 – Henry Draper, yhdysvaltalainen lääkäri, tähtitieteen harrastaja ja astrofotografian uranuurtaja (s. 1837)
1887 – Pehr Arvid Säve, ruotsalainen kulttuurihistorioitsija (s. 1811)
1894 – Anton Rubinstein, venäläinen säveltäjä, pianisti ja kapellimestari (s. 1829)
1910 – Leo Tolstoi, venäläinen kirjailija (s. 1828)
1934 – Joel Lehtonen, suomalainen kirjailija (Putkinotko) (s. 1881)
1938 – Maud, Norjan kuningatar, kuningas Haakon VII:n puoliso (s. 1869)
1938 – Edwin Herbert Hall, yhdysvaltalainen fyysikko (s. 1855)
1945 – Francis William Aston, vuoden 1923 Nobelin kemianpalkinnon saanut brittiläinen kemisti ja fyysikko (s. 1877)
1965 – Armas Äikiä, suomalainen kommunisti (Terijoen hallituksen maatalousministeri) (s. 1904)
1971 – Pauli Hirvonen, suomalainen ilmailukirjailija (s. 1918)
1975 – Francisco Franco, Espanjan caudillo (s. 1892)
1984 – Timo Mustakallio, suomalainen oopperalaulaja (s. 1929)
2000 – Kalle Päätalo, suomalainen kirjailija (s. 1919)
2003 – Robert Addie, englantilainen näyttelijä (s. 1960)
2015 – Maija Lehtonen, suomalainen kirjallisuudentutkija ja professori (s. 1924)
2016 – Konstantínos Stefanópoulos, kreikkalainen poliitikko, Kreikan presidentti 1995–2005 (s. 1926)
2017 – Pavel Landgraf, suomalainen taidemaalari (s. 1940)
2018 – James Hadley Billington, yhdysvaltalainen historioitsija (s. 1929)
2018  – Aaron Klug, vuoden 1982 Nobelin kemianpalkinnon saanut liettualais-brittiläinen kemisti (s. 1926)
2018  – Eimuntas Nekrošius, liettualainen teatteriohjaaja (s. 1952)
2020 – Irinej, Serbian ortodoksisen kirkon patriarkka, ortodoksisten serbien hengellinen johtaja (s. 1930)
2020 – Judith Jarvis Thomson, yhdysvaltalainen moraalifilosofi ja professori (s. 1929)
2021 – Tapani Ilkka, suomalainen urheilija ja urheilujohtaja (s. 1941)
2024 – David Miller, brittiläinen filosofi (s. 1942)
Juhlapäiviä

YK: Kansainvälinen lasten päivä ("Universal Children's Day"), lapsen oikeuksien julistuksen ja sopimuksen vuosipäivä. Suomessa nimenä on myös Lasten oikeuksien päivä vuodesta 2002. Useissa maissa vastaavaa päivää kuitenkin vietetään muuna päivänä vuodesta.
YK: Afrikan teollisen kehittämisen päivä ("Africa Industrialization Day"). Päivää on vietetty vuodesta 1990.
Kansainvälinen transihmisten muistopäivä
| 0 | 1 | 2 |
| --- | --- | --- |
|  |   Lyhyt tiivistelmä päivästä 20. marraskuuta: |  |
:  Lapsen oikeuksien päivä, Kansainvälinen transihmisten muistopäivä  Benoît Mandelbrot 1815 – Pariisin rauha päätti Napoleonin sodat.  1924 – Ranskalainen matemaatikko Benoît Mandelbrot syntyi.  1942 – Yhdysvaltain presidentti Joe Biden syntyi.  1962 – Kuuban ohjuskriisi päättyi Neuvostoliiton ja Yhdysvaltain sopimukseen. Neuvostoliitto perääntyi ja Yhdysvallat lopetti Kuuban saarron.  1985 – Microsoft julkaisi Windows-version 1.0.  1989 – YK:n lasten oikeuksien sopimus hyväksyttiin.  
Katso myös: kalenteri ~ 19. marraskuuta, 21. marraskuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Luettelo Suomen suurimmista uruista

Luettelo Suomen uruista, joissa on vähintään 45 äänikertaa
| paikka | äänikertoja | pillejä | rakentaja | valmistusvuosi |
| --- | --- | --- | --- | --- |
| Helsingin Musiikkitalo | 124 |  | Rieger Orgelbau | 2024 |
| Lapuan tuomiokirkko | 85+4 | 6666 | Oy Kangasalan Urkutehdas Ab | 1938 |
| Turun tuomiokirkko | 81 | 6057 | Urkurakentamo Veikko Virtanen | 1980 |
| Helsinki, Finlandia-talo | 70 |  | Oy Kangasalan Urkutehdas Ab | 1972 |
| Tampereen tuomiokirkko | 68+5 |  | Oy Kangasalan Urkutehdas Ab | 1929 |
| Helsinki, Johanneksenkirkko | 65+1 |  | E.F. Walcker restaur. Chr. Scheffler | 1891 2005 |
| Oulu, tuomiokirkko | 62+2 |  | Oy Kangasalan Urkutehdas Ab | 1939 |
| Pori, Keski-Porin kirkko | 58 |  | Paschen Kiel Orgelbau GmbH | 2007 |
| Helsingin tuomiokirkko | 57 |  | Marcussen & Søn | 1967 |
| Tampere, Aleksanterin kirkko | 56+3 |  | Oy Kangasalan Urkutehdas Ab | 1939 |
| Ylistaro | 55+1 |  | Oy Kangasalan Urkutehdas Ab | 1952 |
| Seinäjoki, Lakeuden Risti | 53 |  | Oy Kangasalan Urkutehdas Ab | 1960 |
| Lahti, Ristinkirkko | 53 |  | Urkurakentamo Veikko Virtanen | 1979 |
| Lahti, Sibeliustalo | 52 |  | Grönlunds Orgelbyggeri Ab | 2007 |
| Turku, Mikaelinkirkko | 52 | 3633 | Grönlunds Orgelbyggeri Ab | 2002 |
| Kuopion tuomiokirkko | 52 |  | Bruno Christensen & Sønner | 1986 |
| Varkaus | 51+2 |  | Oy Kangasalan Urkutehdas Ab | 1939 |
| Mikkelin tuomiokirkko | 50+1 |  | Oy Kangasalan Urkutehdas Ab | 1956 |
| Kokkolan kirkko | 50 |  | Åkerman & Lund Orgelbyggeri Ab | 2002 |
| Turku, Martinkirkko | 49+2 |  | Oy Kangasalan Urkutehdas Ab | 1936 |
| Helsinki, Paavalinkirkko | 48+4 |  | Oy Kangasalan Urkutehdas Ab | 1957 |
| Helsinki, Kallion kirkko | 48 |  | Åkerman & Lund Orgelbyggeri Ab | 1995 |
| Mikkeli, maaseurakunta | 48 |  | Kangasalan Urkurakentamo Oy | 1986 |
| Pielavesi | 47+2 | 3167 | Oy Kangasalan Urkutehdas Ab | 1955 |
| Kangasniemi | 46+1 |  | Oy Kangasalan Urkutehdas Ab | 1954 |
| Kuusankoski | 45+4 |  | Oy Kangasalan Urkutehdas Ab | 1932 |
| Leppävirta | 45 |  | Kangasalan Urkurakentamo Oy | 1989 |
| Vaasa, kolminaisuuden kirkko | 45 |  | Marcussen & Søn | 1975 |
| Rovaniemi | 45 |  | Bruno Christensen & Sønner | 1987 |
| Savonlinna, tuomiokirkko | 45 |  | Urkurakentamo Martti Porthan Oy | 1991 |
Sanni Pohjonen

| Sanni Pohjonen |
| --- | --- |
Näyttelijä(t):  Kerttu Rissanen
Kesto:  2014–2020
Ensi- esiintyminen:  Osa 2561: Helena menee perhe edellä puuhun (20. tammikuuta 2014)
Viimeinen esiintyminen:  Osa 3796: Ikuisesti sinun   (23. kesäkuuta 2020)
Henkilötiedot
Koko nimi:  Sanni Emilia Pohjonen (ent. Taalasmaa)
Status:  kuollut
Ammatti:  Töissä majatalo amandassa
Sukupuoli:  nainen
Ikä:  24
Kotipaikka:  Helsinki
Asuinpaikka:  Helsinki, Pihlajakatu 23 B 8
Kuolinsyy:  jäi autoon puristuksiin helikopterin iskeydyttyä sen katolle
Suhteet
Vanhemmat:  Kristiina Pohjonen Heikki Pohjonen (kuollut)
Sisarukset:  Kalle Laitela (velipuoli) Miia Laitela (siskopuoli, kuollut)
Puoliso(t):  Tale Taalasmaa (kuollut)
Lapset:  Ilja Taalasmaa (kuollut)
Tutut:  Iida Mustonen
Infobox OKNimi-testi OK: 
Sanni Emilia Pohjonen (ent. Taalasmaa) on kuvitteellinen hahmo televisiosarjassa Salatut elämät. Hahmoa esitti Kerttu Rissanen vuosina 2014–2020.
Perhe

Sannin äiti on Kristiina Pohjonen ja isä edesmennyt Heikki Pohjonen. Sannilla on äitinsä puolelta kaksi sisarpuolta, Kalle ja aivokasvaimeen menehtynyt Miia, jota Sanni ei koskaan ehtinyt tavata. Ennen kuolemaansa Sanni asui poikansa Iljan sekä miehensä Talen kanssa.
Sanni asui lapsuutensa äitinsä ja isänsä kanssa. Myöhemmin vanhempien erottua hän jäi asumaan kahdestaan äitinsä Kristiinan kanssa, mutta piti myös säännöllisesti yhteyttä isäänsä. Sarjaan saavuttuaan ei mennyt kauaa, kun Sanni sai tietää äitinsä entisestä elämästä Liisa Laitelana, suuttui äidilleen ja muutti tämän entisen miehen Ismo Laitelan luokse. Riitojen selvittyä, Ismo ja Kristiina aloittivat uuden suhteen, jota myöhemmin alkoi hankaloittaa Sannin isä Heikki Pohjonen, joka halusi palata yhteen Kristiinan kanssa. Kristiina valitsi Heikin, mutta myöhemmin Heikin murhasi palkkamurhaaja Seireeni, jonka oli palkannut Camilla Mustavaara.
Selvittyään järkytyksestä Kristiina alkoi jälleen seurustelemaan entisen aviomiehensä Ismon kanssa. He asuivat Sannin ja Kallen kanssa perheenä Ismon luona Pihlajakadulla lähes tavallista perhe-elämää, kunnes Kristiina sai päähän tulleesta iskusta muistinmenetyksen ja luuli elävänsä aikaa, jona eli Liisa Laitelana. Hän ei enää muistanut, että Miia on kuollut eikä, että Sanni on hänen tyttärensä. Kristiina ei halunnut, että Sanni, joka joutui esiintymään Ismon sukulaistyttönä, asuisi enää Laiteloilla. Tämän takia Sanni muutti Kallen luokse ja myöhemmin Talen luokse Taalasmaille. Keväällä 2016 muistinmenetyksen aikana Kristiina myös tuli raskaaksi Ismolle. Hän sai keskenmenon Sannin paljastettua Kristiinalle Miian olevan kuollut ja näytti tälle Miian hautakiven. Pian Kristiina muisti jälleen kaiken ja kutsui Sannia tytökseen Ismon tultua haukkumaan Sannia Kristiinan keskenmenosta.
Rakkaussuhteet > Tale Taalasmaa

Sanni tapasi Tale Taalasmaan ja tämän ystävät uimarannalla ennen lukion alkua. Tale ihastui Sanniin ja yritti iskeä tyttöä kauan, muun muassa esittämällä hipsteriä. He ystävystyivät päädyttyään samaan lukioon. Vähitellen Sanni alkoi ihastua Taleen ja he alkoivat seurustella. Erään riidan päätteeksi Sanni päätyi harrastamaan seksiä Janne Haukkalan kanssa ja sai myöhemmin tietää olevansa raskaana. Tale pani välit poikki Sanniin ja Janneen ja karkasi vanhempiensa luokse Ruotsiin.
Talen palattua takaisin pari sai asiansa selvitettyä ja alkoivat ystävystyä uudestaan ja myöhemmin rakastuivat. Tale lupasi olla Sannin vauvalle isä. Kuitenkin selvisi että Lari Väänänen on Iljan biologinen isä ja myöhemmin siitä saivat tietää myös Kalle ja Tale. Sanni ja Tale erosivat, mutta lopulta palasivat taas yhteen ja Sanni muutti Taalasmaille Iljan kanssa. Tale ja Lari tekivät sovinnon, kuten myös Lari ja Kalle.
Myöhemmin Sanni ja Tale menivät naimisiin. Sanni otti sukunimekseen Taalasmaa ja vaihtoi sen myös Iljan sukunimeksi. Samalla Talesta tuli virallisesti Iljan isä, hänen adoptoitua Iljan. Myöhemmin Sanni jätti Talen, koska sai tietää että Tale oli pettänyt häntä toisen naisen kanssa.
Vuoden 2020 keväällä Tale ja Sanni palasivat yhteen. He alkoivat suunnittelemaan lomaa Espanjaan yhdessä. Matka sai kuitenkin erittäin traagisen käänteen, kun Camilla Mustavaaraa ja Aki Nikkistä kuljettanut helikopteri putosi suoraan auton päälle, jonka sisällä Sanni, Tale ja Ilja istuivat. Kukaan autossa olleista ei selvinnyt.
Rakkaussuhteet > Janne Haukkala

Sanni päätyi harrastamaan seksiä Talen parhaan ystävän Janne Haukkalan kanssa, kun Janne erosi tyttöystävästään Iida Mustosesta. Sanni ja Janne päättivät, että yhden illan juttu jää heidän väliseksi salaisuudeksi. Pian Sanni huomasi olevansa raskaana ja luuli lapsen olevan Jannen. Janne ei kokenut olevansa valmis isäksi, eikä halunnut olla lapsen kanssa tekemisissä. Iljan synnyttyä hän alkoi kiinnostua tästä ja oli innokas hoitamaan tätä, verukkeella että Sannin ja Talen pitäisi päästä rentoutumaan. Sanni oli jo saanut selville, ettei Janne olekaan Iljan isä ja joutui kertomaan sen Jannelle. Myöhemmin kun Talella ja Sannilla oli vaikeaa Sanni otti hieman etäisyyttä Taleen ja sanoi menevänsä äitinsä luokse Hämeenlinnaan. Oikeasti hän oli Jannen luona ja he päätyivät melkein suutelemaan. Myöhemmin Janne oli ihastunut Sanniin mutta ei halunnut rikkoa Talen ja Sannin välejä. Kun Tale aavisti että Jannella on jotain, Janne väitti tykkäävänsä Tiina Järvisestä. Myöhemmin Moosen hississä Janne suuteli Sannia, mutta Sanni sanoi Jannelle, ettei halua hänen kanssaan mitään.
Raskaus ja Ilja > Raskauden alkuvaiheet ja isäehdokkaat

Huomattuaan olevansa raskaana Sanni piilotteli asiaa aluksi eikä tiennyt, minkä päätöksen tekee. Ensimmäisenä raskaudesta kuuli Iida, joka oli ystävänsä tukena ennen kuin sai tietää lapsen olevan hänen entisen poikaystävänsä, Jannen. Sanni varasi ajan aborttiin. Koska raskaus oli jo todella pitkällä, sai hän erikoisluvan keskeytykseen. Viime hetkellä hän päätti kuitenkin pitää lapsen. Sanni salasi asian pitkään perheeltään. Ismo kuitenkin huomasi Sannin tilan, mutta lupasi olla asiasta hiljaa. Melko viimeisillään raskaana oleva Sanni paljasti asian äidilleen ja muulle perheelle, jotka pienen järkytyksen jälkeen tukivat häntä parhaansa mukaan. Lopulta Sannin tila selvisi myös koulukavereille, Sannin omasta halusta tosin. Sanni synnytti terveen poikavauvan, joka nimettiin Iljaksi. Nimen keksi Janne, joka tällöin vielä luuli olevansa Iljan isä. Janne nimesi Iljan jääkiekkopelaaja Ilya Kovalchukin mukaan. Iida lupautui Iljan kummitädiksi ja kummisedäksi  Lari Väänänen. Myöhemmin kuitenkin paljastui että Iljan isä ei ole sittenkään Janne, vaan Lari. Hänellä ja Sannilla oli ollut yhden yön juttu, josta Ilja sai alkunsa. Lari väitti, ettei ole kiinnostunut pojasta. Myöhemmin Lari kuitenkin alkoi välittää Iljasta, kun kuuli että tämä on kadonnut.
Raskaus ja Ilja > Ristiäiset

Sannin perhe halusi pitää ristiäiset. Sanni suostui ja halusi kutsua isänsä Heikin sinne, mutta Kristiina ei. Sanni soitti isälleen siitä huolimatta, mutta tämä kuitenkin sanoi, ettei pääse ristiäisiin kiireidensä vuoksi. Sanni suuttui hieman ja meni kertomaan asiasta Ismolle ja Kristiinalle. Kristiina oli iloinen, ettei Heikki tulisi, koska Kristiinan mielestä tämä saattaisi sotkea kaiken. Heikki kuitenkin ilmestyi Pihlajakadulle. Kristiina ei pitänyt Heikin saapumisesta, mutta Heikki yritti saada Kristiinan takaisin, jonka seurauksena Ismo ja Heikki ajautuivat riitelemään. Sanni päätti pitää ristiäiset Moosessa. Ismon ja Heikin riidan vuoksi hän ei halunnut ristiäisiin ketään sukulaisiaan ja kutsui ainoastaan Talen, Jannen sekä Iljan kummit Mooseen. Sanni pyysi Jannea ostamaan kastemekon, joka kuitenkin osti jääkiekkopaidan jonka selässä luki Ilja 1. Sitä Janne ehdotti myös nimeksi ja vauvan nimeksi tuli Ilja.